การมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก

Public Involvement in Prevention and Inspection of Administrative Corruption of Wangpikul Sub-district Administrative Organization in Wangthong District, Pisanulok Province

จักรวัฒน์ ชินรัตน์

หลักสูตรรัฐประศาสนศาสตรมหาบัณฑิต สาขานโยบายสาธารณะและการจัดการสมัยใหม่ ปีการศึกษา 2560

มหาวิทยาลัยราชภัฏบ้านสมเด็จเจ้าพระยา

ข้อมูล ณ วันที่ 15 มิถุนายน 2562

บทคัดย่อ

การวิจัยครั้งนี้เป็นการวิจัยแบบสำรวจเชิงปริมาณ มีวัตถุประสงค์เพื่อ 1) ศึกษาระดับปัจจัยการมีส่วนร่วมของประชาชนในการป้องกันและตรวจสอบการทุจริต 2) ศึกษาระดับการมีส่วนร่วมของประชาชน ในการป้องกันและตรวจสอบการทุจริต 3) เปรียบเทียบการมีส่วนร่วมของประชาชนในการป้องกัน และตรวจสอบการทุจริต  จำแนกตามปัจจัยส่วนบุคคล และ 4) หาความสัมพันธ์ของปัจจัยการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก  กลุ่มตัวอย่างได้แก่ ตัวแทนของประชากรครัวเรือนละ 1 คน รวมจำนวน 354 ครัวเรือน/ราย  เครื่องมือที่ใช้ในการเก็บรวบรวมข้อมูล  ได้แก่ แบบสอบถามแบบมาตรประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน การวิเคราะห์ t-test, F-test และการทดสอบสหสัมพันธ์

 ผลการวิจัย พบว่า

 1. ระดับปัจจัยการมีส่วนร่วมของประชาชนโดยภาพรวม เห็นด้วยอยู่ในระดับมาก เมื่อพิจารณาเป็นรายด้าน ความรู้ และความคาดหวัง อยู่ในระดับมาก การได้รับข้อมูลข่าวสารอยู่ในระดับปานกลาง และการสนับสนุนทางสังคมอยู่ในระดับปานกลาง

 2. การมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุลโดยภาพรวม มีส่วนร่วมอยู่ในระดับปานกลาง เมื่อพิจารณาเป็นรายด้าน การร่วมคิดวิเคราะห์สภาพปัญหา มีส่วนร่วมอยู่ในระดับมาก การร่วมวางแผนงาน การร่วมดำเนินงาน และการร่วมติดตามประเมินผล มีส่วนร่วมอยู่ในระดับปานกลาง

3. ประชาชนที่มีระดับการศึกษา และอาชีพ ต่างกัน มีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล แตกต่างกัน อย่างมีนัยสำคัญทางสถิติ

4. ปัจจัยด้านการได้รับข้อมูลข่าวสาร การสนับสนุนทางสังคมมีความสัมพันธ์เชิงบวกและความรู้ มีความสัมพันธ์เชิงลบกับการมีส่วนของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อย่างมีนัยสำคัญทางสถิติ

 คำสำคัญ : การมีส่วนร่วม การป้องกันและตรวจสอบ การทุจริต องค์การบริหารส่วนตำบล

Abstract

The purposes of this quantitative survey research were 1) to study the level of factors affecting public involvement in prevention and inspection of administrative corruption 2) to study the level of public involvement in prevention and inspection of administrative corruption 3) to compare public involvement in prevention and inspection of administrative corruption on basis of personal factors and 4) to examine the relation between factors and public involvement in prevention and inspection of administrative corruption of Wangpikul Sub-district Administrative Organization in Wangthong District, Pisanulok Province. The sample group included 354 respondents from 354 families. Data were collected using 5-point rating scale questionnaire and checklist and were statistically analyzed by percentage, mean, standard deviation, t-test, F-test and Correlation Coefficient.

 The findings revealed as follows.

 1. The factors affecting public involvement in prevention and inspection of administrative corruption were generally rated at the high level. After item analysis, knowledge and expectation were rated at the high level followed by information exposure and social support, at the moderate level.

 2. The public involvement in prevention and inspection of administrative corruption was generally rated at the moderate level. After item analysis, problem analysis was rated at the high level while planning, implementing and monitoring were rated at the moderate level.

 3. Those who had different educational background and occupation had the different involvement in prevention and inspection of administrative corruption significantly.

 4. Factor of information exposure and social support were positively related to the public involvement in prevention and inspection of administrative corruption significantly.

 Keywords : Involvement, Prevention and Inspection, Corruption, Sub-district Administrative Organization

**1. บทนำ**

การทุจริตและการประพฤติมิชอบ เป็นปัญหาที่มีอยู่คู่สังคมไทยมาเป็นเวลานาน ส่งผลกระทบต่อการพัฒนาประเทศเป็นอย่างมาก ทำให้สูญเสียโอกาสในหลายๆ ด้าน การดำเนินงาน ขององค์กรต่างๆ ขาดประสิทธิภาพ การใช้ทรัพยากรเกิดการสูญเปล่าไม่คุ้มค่า ขาดความเชื่อมั่น ของนักลงทุนจากต่างประเทศ มีข้อจำกัดในการนำนโยบายไปสู่การปฏิบัติ การเมืองขาดเสถียรภาพถึงแม้รัฐบาลชุดต่างๆ จะใช้ความพยายามในการแก้ไข ด้วยการกำหนดให้ปัญหาการทุจริตเป็นวาระแห่งชาติปรากฏว่า การแก้ไขปัญหาดังกล่าวยังไม่เกิดขึ้นอย่างเป็นรูปธรรม (มูลนิธิต่อต้านการทุจริต, 2560, น.1) ดังจะเห็นได้จากสถานการณ์การทุจริตที่เกิดขึ้นและขยายสู่ต่างประเทศ (international) ทั้งในรูปแบบการข้ามแดน (cross-border) หรือข้ามชาติ (transnational) ซึ่งเป็นผลมาจากการเคลื่อนตัวของประชาชนระหว่างประเทศมีความสะดวกและรวดเร็วขึ้น รวมถึงการใช้เทคโนโลยีทันสมัย และพัฒนาการในด้านต่างๆ ทำให้การติดตามรวบรวมพยานหลักฐานเพื่อดำเนินคดียุ่งยาก และผลสืบเนื่องเชื่อมโยงไปสู่ปัญหาอาชญากรรมข้ามชาติอื่นๆ อีกมากมาย เช่น การค้ามนุษย์ ยาเสพติด การก่อการร้ายเป็นต้น ทำให้เกิดการตระหนักถึงภัยร้ายแรงที่เกิดขึ้น ดังรายงานของธนาคารโลกว่า จำนวนเงินที่ถูกขโมยจากประเทศกำลังพัฒนาและประเทศทางผ่านที่ซุกซ่อนไว้ในต่างประเทศ ในแต่ละปีประมาณ 20 - 24พันล้านเหรียญ หรือร้อยละ 20 - 40 ของเงินช่วยเหลือเพื่อการพัฒนาอย่างเป็นทางการ ดังนั้น ในการประชุมสหประชาชาติ ครั้งที่ 11 จึงกำหนดให้อาชญากรรมที่ประชาคมโลกต้องให้ความร่วมมือกันปราบปรามประกอบด้วย อาชญากรรมทางเศรษฐกิจ อาชญากรรมข้ามชาติ การก่อการร้าย การค้ามนุษย์ ยาเสพติดการฟอกเงิน และการทุจริต โดยองค์การสหประชาชาติ (United Nations : U.International) N) และประเทศต่างๆ ทั่วโลก ได้ร่วมกันจัดทำอนุสัญญาว่าด้วยการต่อต้านการทุจริต ค.ศ. 2003 (United Nations convention against corruption : UNCAC) เป็นอนุสัญญาฉบับแรกที่ให้ความสำคัญต่อความร่วมมือระหว่างประเทศในการติดตามทรัพย์สินที่ได้จากการทุจริตกลับคืน รวมทั้งการให้ความร่วมมือทางกฎหมายเพื่อดำเนินคดีกับผู้กระทำความผิด โดยเนื้อหาหลักในอนุสัญญาดังกล่าวแบ่งเป็น 4 หมวดหลัก ได้แก่ การป้องกันการทุจริต การกำหนดความผิดทางอาญา การบังคับใช้กฎหมายความร่วมมือระหว่างประเทศ การติดตามทรัพย์สินคืน และประเทศไทยได้ให้สัตยาบันเข้าเป็นรัฐภาคีอย่างสมบูรณ์เมื่อวันที่ 31มีนาคม 2554 เป็นลำดับที่ 149 ถือเป็นสัญญาณเริ่มต้นของการแก้ไขปัญหาการทุจริต ต่อมาได้ดำเนินการแก้ไขกฎหมายให้สอดคล้องกับพันธกรณีที่กำหนดในอนุสัญญา UNCAC เพื่อให้กฎหมายการป้องกันและปราบปรามการทุจริตมีประสิทธิภาพ ได้มาตรฐานเทียบเท่าสากล สามารถปฏิบัติตามพันธกรณีได้อย่างครบถ้วน และรองรับกลไกการประเมินติดตามการปฏิบัติตามอนุสัญญาUNCAC ซึ่งเริ่มขึ้นตั้งแต่ปี พ.ศ. 2553 (สำนักงาน ป.ป.ช., 2559, น.1-4)

จากการประเมินในระดับสากล โดยองค์กรความโปร่งใสนานาชาติ (Transparency International : TI) ได้จัดทำดัชนีการรับรู้การทุจริต (Corruption Perceptions Index : CPI) เพื่อประเมินสถานการณ์การทุจริตในภูมิภาคต่างๆในระดับโลก ผลการประเมินในปี พ.ศ. 2558 พบว่า ประเทศที่เข้ารับการประเมินจำนวน 2 ใน 3 มีคะแนนน้อยกว่า 50 คะแนน และประเทศส่วนใหญ่ร้อยละ 68 กำลังเผชิญกับปัญหาการทุจริต รวมไปถึงกลุ่มประเทศเศรษฐกิจขนาดใหญ่ จี 20 (group of twenty finance ministers and central bank governors : G 20) จำนวนกว่าครึ่งหนึ่งของประเทศสมาชิกประสบปัญหาการทุจริตเช่นเดียวกัน นับตั้งแต่ประเทศไทยได้ให้สัตยาบันในอนุสัญญา UNCAC ดัชนีการรับรู้การทุจริต (CPI) มีแนวโน้มดีขึ้นเมื่อเทียบกับประเทศในภูมิภาคเดียวกันพบว่า ค่า CPI ของไทย ในปี พ.ศ. 2555 เท่ากับ 37 คะแนน ถูกจัดอยู่ในลำดับ 88 จาก 176 ประเทศทั่วโลก อยู่ในลำดับที่ 3 ของอาเซียน โดยสิงคโปร์มีคะแนนสูงที่สุด 87 คะแนน รองลงมา คือ มาเลเซีย49 คะแนน ฟิลิปปินส์ 34 คะแนน อินโดนีเซีย 32 คะแนน เวียดนาม 31 คะแนน กัมพูชา 22 คะแนน ลาว 21คะแนน และต่ำที่สุด คือ พม่า 15 คะแนน ในปี 2559 ค่า CPI**ของไทย เท่ากับ 35 คะแนนลดลงจาก 38 คะแนน ในปี 2558 โดยมีคะแนนเท่ากันกับฟิลิปปินส์ จัดอยู่ในลำดับ 5 ของอาเซียน ถัดจากสิงคโปร์ บรูไน มาเลเซีย อินโดนีเซีย ลดลง 4 อันดับ จาก 4 ครั้งหลังสุด ปี 2555 ได้ 37 คะแนน ปี 2556 ได้ 35 คะแนน ปี 2557 ได้ 38 คะแนน และปี 2558 ได้ 38 คะแนน โดยในปี 2558 จัดอยู่ในลำดับที่ 76 จาก 168 ประเทศ**ทั่วโลก และในปี 2559 จัดอยู่ในลำดับที่ 101จาก 176 ประเทศทั่วโลก(สำนักงาน ป.ป.ช. ประจำจังหวัดสมุทรสงคราม, 2560, น.6)

**2. วัตถุประสงค์ของการวิจัย**

 1. เพื่อศึกษาระดับปัจจัยการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก

 2. เพื่อศึกษาระดับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก

 3. เพื่อศึกษาเปรียบเทียบการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก จำแนกตามปัจจัยส่วนบุคคล

 4. เพื่อศึกษาความสัมพันธ์ของปัจจัยการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก

**3. สมมติฐานการวิจัย**

 1. ประชาชนที่ เพศ อายุ ระดับการศึกษา สถานภาพสมรส อาชีพ ต่างกัน การมีส่วนร่วม ในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก แตกต่างกัน อย่างมีนัยสำคัญทางสถิติ

 2. ปัจจัยด้านความรู้ ความคาดหวัง การได้รับข้อมูลข่าวสาร และการสนับสนุนทางสังคม มีความสัมพันธ์กับการมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก

**4. งานวิจัยที่เกี่ยวข้อง**

สำนักงาน ป.ป.ช. (2559, น.20) กล่าวถึง แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) ได้จัดทำขึ้นในช่วงเวลาของการปฏิรูปประเทศ ท่ามกลางสถานการณ์โลก ที่เปลี่ยนแปลงอย่างรวดเร็ว และเชื่อมโยงกันใกล้ชิดกันมากขึ้น โดยได้น้อมนำหลักปรัชญาเศรษฐกิจพอเพียง มาเป็นแนวทางในการพัฒนาประเทศ ต่อเนื่องจากแผนพัฒนาฯ ฉบับที่ 9 - 11 เพื่อเสริมสร้างภูมิคุ้มกันและช่วยให้สังคมไทย สามารถยืนหยัดอยู่ได้อย่างมั่นคงและมีการบริหารอย่างเหมาะสม ส่งผลให้การพัฒนาประเทศสู่ความสมดุลและยั่งยืน บนพื้นฐานของยุทธศาสตร์ชาติ 20 ปี (พ.ศ. 2560 - 2579) ซึ่งเป็นแผนแม่บทหลักของการพัฒนาประเทศ และเป้าหมายการพัฒนา ที่ยั่งยืน (sustainable development goals : SDGs) รวมทั้งการปรับโครงสร้างไปสู่ประเทศไทย 4.0นอกจากนั้น ได้ให้ความสำคัญกับการมีส่วนร่วมของภาคีการพัฒนาทุกภาคส่วน ทั้งในระดับกลุ่มอาชีพ ระดับภาค และระดับประเทศในทุกขั้นตอนอย่างกว้างขวางและต่อเนื่อง เพื่อร่วมกันกำหนดวิสัยทัศน์ และทิศทางการพัฒนาประเทศ รวมทั้งร่วมจัดทำรายละเอียดของแผนพัฒนาเพื่อมุ่งสู่ความมั่นคงมั่งคั่งและยั่งยืน เป็นแผนที่ยึดคนเป็นศูนย์กลางในการพัฒนาในทุกมิติอย่างเป็นองค์รวม

ความหมายของการมีส่วนร่วม

ถวิลวดี บุรีกุล (2551, น.5-6) กล่าวถึงความหมายของการมีส่วนร่วมไว้ว่า สามารถอธิบายได้ในหลายมิติ ทั้งในแง่ของมิติความลึกและในเชิงกว้าง

 1. การมีส่วนร่วมในความหมายแคบ คือ การพิจารณาถึงการมีส่วนช่วยเหลือ โดยสมัครใจ โดยประชาชนต่อโครงการใดโครงการหนึ่งของโครงการสาธารณะต่างๆ ที่คาดว่า จะส่งผลต่อการพัฒนาชาติ แต่ไม่ได้หวังว่าจะให้ประชาชนเปลี่ยนแปลงโครงการ หรือวิจารณ์เนื้อหาของโครงการ

 2. การมีส่วนร่วมในความหมายที่กว้าง หมายถึง การให้ประชาชนในชนบทรู้สึกตื่นตัว เพื่อที่จะทราบถึงการรับความช่วยเหลือและตอบสนองต่อโครงการพัฒนา ขณะเดียวกันก็สนับสนุนความคิดริเริ่มของคนในท้องถิ่น

 3. ในเรื่องของการพัฒนาชนบท การมีส่วนร่วม คือ การให้ประชาชนเข้ามาเกี่ยวข้องในกระบวนการตัดสินใจ กระบวนการดำเนินการ และร่วมรับผลประโยชน์จากโครงการพัฒนา นอกจากนี้ ยังเกี่ยวข้องกับความพยายามที่จะประเมินผลโครงการนั้นๆ ด้วย

 4. การมีส่วนร่วมของประชาชนในการพัฒนานั้น อาจเข้าใจอย่างกว้างๆ ได้ว่า คือ การที่ประชาชนได้เข้าร่วมอย่างแข็งขันในกระบวนการตัดสินใจต่างๆ ในเรื่องที่จะมีผลกระทบต่อเขา

 5. การมีส่วนร่วมในชุมชน หมายถึง การที่ประชาชนจะมีทั้งสิทธิ และหน้าที่ที่จะเข้าร่วมในการแก้ปัญหา มีความรับผิดชอบมากขึ้นที่จะสำรวจตรวจสอบความจำเป็นในเรื่องต่างๆการระดมทรัพยากรท้องถิ่น และเสนอแนวทางแก้ไขใหม่ๆ เช่นเดียวกับการก่อตั้ง และดำรงรักษาองค์กรต่างๆ ในท้องถิ่น

 6. การมีส่วนร่วมนั้นจะต้องเป็นกระบวนการดำเนินการอย่างแข็งขัน ซึ่งหมายถึงว่าบุคคลหรือกลุ่มที่มีส่วนร่วมนั้น ได้เป็นผู้มีความริเริ่ม และได้มุ่งใช้ความพยายาม ตลอดจน ความเป็นตัวของตัวเองที่จะดำเนินการตามความริเริ่มนั้น

 7. การมีส่วนร่วม คือ การที่ได้มีการจัดการที่จะใช้ความพยายามที่จะเพิ่มความสามารถที่จะควบคุมทรัพยากร และระเบียบในสถาบันต่างๆ ในสภาพสังคมนั้นๆ ทั้งนี้ โดยกลุ่มที่ดำเนินการ และความเคลื่อนไหวที่จะดำเนินการนี้ ไม่ถูกควบคุมโดยทรัพยากรและระเบียบต่างๆ

เกียรติขจร วัจนะสวัสดิ์ (2550, น.1) กล่าวว่า [การมีส่วนร่วม](http://wiki.kpi.ac.th/index.php?title=%E0%B8%81%E0%B8%B2%E0%B8%A3%E0%B8%A1%E0%B8%B5%E0%B8%AA%E0%B9%88%E0%B8%A7%E0%B8%99%E0%B8%A3%E0%B9%88%E0%B8%A7%E0%B8%A1) (participation) เป็นการมีส่วน (ร่วมกับคนอื่น) ในการกระทำบางอย่างหรือบางเรื่อง การมีส่วนร่วมโดยมากมักจะใช้ในความหมาย ตรงข้ามกับคำว่า การเมินเฉย (apathy) ฉะนั้น คำว่าการมีส่วนร่วม จึงหมายถึง การที่บุคคลกระทำการในเรื่องใดเรื่องหนึ่งหรือในประเด็นที่บุคคลนั้นสนใจ ไม่ว่าเขาจะได้ปฏิบัติการเพื่อแสดงถึง ความสนใจอย่างจริงจังหรือไม่ก็ตาม และไม่จำเป็นที่บุคคลนั้นจะต้องเข้าไปเกี่ยวข้องกับกิจกรรมนั้นโดยตรงก็ได้ แต่การมีทัศนคติ ความคิดเห็น ความสนใจ ห่วงใย ก็เพียงพอแล้วที่จะเรียกว่าเป็นการ มีส่วนร่วมได้ และยังได้ให้คำจำกัดความของการมีส่วนร่วมของประชาชนว่า หมายถึง การที่กลุ่มประชาชนหรือขบวนการที่สมาชิกของชุมชนที่กระทำการในลักษณะของการทำงานร่วมกันที่แสดง ให้เห็นถึงความต้องการร่วม ความสนใจร่วม มีความต้องการที่จะบรรลุถึงเป้าหมายร่วมทางเศรษฐกิจและสังคมหรือการเมืองหรือการดำเนินการร่วมกันเพื่อให้เกิดอิทธิพลต่อรองอำนาจ ไม่ว่าจะเป็นทางตรงหรือทางอ้อมหรือการดำเนินการเพื่อให้เกิดอิทธิพลต่อรองอำนาจทางการเมือง เศรษฐกิจ การปรับปรุงสถานภาพทางสังคมในกลุ่ม/ชุมชน

 วันชัย วัฒนศัพท์, ถวิลวดี บุรีกุล, และเมธิศา พงษ์ศักดิ์ศรี (2551, น.3) ได้ให้ความหมายของการมีส่วนร่วมของประชาชนว่า เป็นกระบวนการที่รวบรวมเอาความห่วงกังวล ความต้องการและค่านิยมต่างๆ ของสาธารณชนไว้อยู่ในกระบวนการตัดสินใจของรัฐและเอกชน เป็นการสื่อสารสองทาง และเป็นการมีปฏิสัมพันธ์ที่มีเป้าหมายเพื่อการตัดสินใจที่ดีกว่า และที่ได้รับการสนับสนุนจากสาธารณชน

 บวรศักดิ์ อุวรรณโณ และถวิลวดี บุรีกุล (2548, น.15) กล่าวถึง การมีส่วนร่วมในระบอบ [ประชาธิปไตย](http://wiki.kpi.ac.th/index.php?title=%E0%B8%9B%E0%B8%A3%E0%B8%B0%E0%B8%8A%E0%B8%B2%E0%B8%98%E0%B8%B4%E0%B8%9B%E0%B9%84%E0%B8%95%E0%B8%A2%E0%B9%81%E0%B8%9A%E0%B8%9A%E0%B8%A1%E0%B8%B5%E0%B8%AA%E0%B9%88%E0%B8%A7%E0%B8%99%E0%B8%A3%E0%B9%88%E0%B8%A7%E0%B8%A1&action=edit&redlink=1)ว่า หมายถึง การที่อำนาจในการตัดสินใจไม่ควรเป็นของกลุ่มคนจำนวนน้อย แต่อำนาจ ควรได้รับการจัดสรรในระหว่างประชาชน เพื่อทุกๆ คนได้มีโอกาสที่จะมีอิทธิพลต่อกิจกรรมส่วนรวม

 คะนึงนิจ ศรีบัวเอี่ยม (2549, น.10) ให้ความหมายการมีส่วนร่วมของประชาชน (public participation) หมายถึง การกระจายโอกาสให้ประชาชนมีส่วนร่วมทางการเมือง และการบริหารเกี่ยวกับการตัดสินใจในเรื่องต่างๆ ร่วมทั้งการจัดสรรทรัพยากรของชุมชนและของชาติ ซึ่งจะส่งผลกระทบต่อวิถีชีวิตและความเป็นอยู่ของประชาชน โดยการให้ข้อมูล แสดงความคิดเห็น ให้คำแนะนำปรึกษาร่วมวางแผน ร่วมปฏิบัติ รวมตลอดจนการควบคุมโดยตรงจากประชาชน

 บวรศักดิ์ อุวรรณโณ (2554, น.18) ได้สรุปความหมายของการมีส่วนร่วมว่า หมายถึง การเปิดโอกาสให้ประชาชนมีสิทธิในกระบวนการนโยบายสาธารณะ ทั้งในด้านการให้และรับรู้ข้อมูลข่าวสาร การให้ความคิดเห็นหรือข้อเสนอแนะ การร่วมตัดสินใจ ทั้งในขั้นตอนการริเริ่มนโยบายการจัดทำแผนงานโครงการหรือกิจกรรมที่อาจมีผลกระทบต่อคุณภาพชีวิตและสิ่งแวดล้อม การวางแผน พัฒนาเศรษฐกิจและสังคม การจัดการทรัพยากรธรรมชาติและสิ่งแวดล้อม รวมทั้งการปฏิบัติการติดตามและประเมินผล ตามนโยบาย แผนงาน โครงการ หรือกิจกรรมนั้น

 สรุปได้ว่าการมีส่วนร่วม หมายถึง การเปิดโอกาสให้ประชาชนได้มีส่วนร่วมในทุกขั้นตอนการพัฒนา ทั้งในการป้องกันปัญหาและแก้ไขปัญหา โดยเปิดโอกาสให้มีส่วนร่วมในการคิดริเริ่ม ร่วมกำหนดนโยบาย ร่วมวางแผน ตัดสินใจและปฏิบัติตามแผน ร่วม[ตรวจสอบการใช้อำนาจรัฐ](http://wiki.kpi.ac.th/index.php?title=%E0%B8%95%E0%B8%A3%E0%B8%A7%E0%B8%88%E0%B8%AA%E0%B8%AD%E0%B8%9A%E0%B8%81%E0%B8%B2%E0%B8%A3%E0%B9%83%E0%B8%8A%E0%B9%89%E0%B8%AD%E0%B8%B3%E0%B8%99%E0%B8%B2%E0%B8%88%E0%B8%A3%E0%B8%B1%E0%B8%90&action=edit&redlink=1) ในทุกระดับ ร่วมติดตามประเมินผล และรับผิดชอบในเรื่องต่างๆ อันมีผลกระทบถึงประชาชน ชุมชน สังคม และประเทศชาติทุกรูปแบบ

**5. วิธีการดำเนินการวิจัย**

**5.1 ประชากร**

 ประชากรที่ใช้ในการวิจัยครั้งนี้ ได้แก่ ประชาชนที่อยู่อาศัยในพื้นที่ตำบลวังพิกุล อำเภอ วังทอง จังหวัดพิษณุโลก จำนวน 3,012 ครัวเรือน (องค์การบริหารส่วนตำบลวังพิกุล, 2557, น. 9)

**5.2 กลุ่มตัวอย่างและวิธีการสุ่มตัวอย่าง**

 การวิจัยครั้งนี้ คำนวณหาขนาดของกลุ่มตัวอย่างโดยใช้สูตรของยามาเน่ (Yamane, 1973 อ้างถึงใน สมหมาย กิตยากุล, 2542, น.24)

 5.3 เครื่องมือที่ใช้ในการวิจัย

1. ขั้นตอนการสร้างเครื่องมือ

เครื่องมือที่ใช้ในการวิจัยครั้งนี้ ประกอบด้วยแบบสอบถามเพื่อเก็บข้อมูลจากกลุ่มตัวอย่าง แบ่งออกเป็น 3 ตอน ดังนี้

 ตอนที่ 1 แบบสอบถามเกี่ยวกับปัจจัยส่วนบุคคล ได้แก่ เพศ อายุ การศึกษา สถานภาพการสมรส และอาชีพ เป็นคำถามแบบเลือกตอบ

 ตอนที่ 2 แบบสอบถามเกี่ยวกับปัจจัยที่มีผลต่อการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก ประกอบด้วย ความรู้ ความคาดหวัง การได้รับข้อมูลข่าวสาร และการสนับสนุนทางสังคม เป็นแบบสอบถามที่ผู้วิจัยสร้างขึ้น มีข้อคำถามครอบคลุมประเด็นที่เกี่ยวข้องกับความรู้ ความคาดหวัง การได้รับข้อมูลข่าวสาร และการสนับสนุนทางสังคม ซึ่งแต่ละคำถามเป็นคำถามแบบมาตรประมาณค่า (rating scale) ของลิเคอร์ท (Likert) (ศรัณย์ ฐิตารีย์, ม.ป.ป., น.15) มีคำตอบให้เลือก 5 ระดับ คือ น้อยที่สุด น้อย ปานกลาง มาก มากที่สุด โดยกำหนดเกณฑ์การให้คะแนนในแต่ละระดับ ดังต่อไปนี้

 ตอนที่ 3 แบบสอบถามเกี่ยวกับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก ประกอบด้วย การร่วมคิดวิเคราะห์สภาพปัญหา การร่วมวางแผนงาน การร่วมดำเนินงาน และการร่วมติดตามประเมินผล ซึ่งแต่ละคำถามเป็นคำถามแบบมาตรประมาณค่า (rating scale) ของลิเคอร์ท(Likert) มีคำตอบให้เลือก 5 ระดับ คือ น้อยที่สุด น้อย ปานกลาง มาก มากที่สุด โดยกำหนดเกณฑ์การให้คะแนนในแต่ละระดับ

6. ผลการวิจัย

1. ข้อมูลทั่วไป กลุ่มตัวอย่างส่วนใหญ่ เป็นเพศหญิง ร้อยละ 55.60 อายุ 21 - 60 ปี ร้อยละ82.20 มีการศึกษาระดับมัธยมศึกษาและปริญญาตรี ร้อยละ 74.60 สมรสแล้ว ร้อยละ 70.30 และมีอาชีพรับจ้างและเกษตรกร ร้อยละ 64.70

 2. ระดับปัจจัยการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก โดยภาพรวม พบว่า เห็นด้วยอยู่ในระดับมาก เมื่อพิจารณารายด้าน พบว่าเห็นด้วยสูงสุด คือ ด้านความรู้ เห็นด้วยอยู่ในระดับมาก รองลงมา คือ ด้านความคาดหวัง เห็นด้วยอยู่ในระดับมาก และเห็นด้วยต่ำสุด คือ ด้านการสนับสนุนทางสังคม เห็นด้วยอยู่ในระดับปานกลาง โดยมีรายละเอียดในแต่ละด้าน ดังนี้

2.1 ด้านความรู้โดยภาพรวม พบว่าเห็นด้วยอยู่ในระดับมาก เมื่อพิจารณารายข้อพบว่าเห็นด้วยสูงสุด คือ การแก้ไขปัญหาการทุจริต ต้องเริ่มจากการมีจิตสำนึกที่ดี มีความซื่อสัตย์สุจริต และการดำรงชีวิตแบบพอเพียง เห็นด้วยอยู่ในระดับมาก รองลงมา คือ ผู้ที่กระทำการทุจริตสมควรได้รับการลงโทษอย่างหนัก เห็นด้วยอยู่ในระดับมาก และเห็นด้วยต่ำสุด คือ การทุจริตส่วนใหญ่เกิดจากผู้ที่มีอำนาจ เช่น นักการเมือง ข้าราชการ และนักธุรกิจฯ เห็นด้วยอยู่ในระดับมาก

2.2 ด้านความคาดหวังโดยภาพรวม พบว่าเห็นด้วยอยู่ในระดับมาก เมื่อพิจารณารายข้อ พบว่าเห็นด้วยสูงสุด คือ หมู่บ้าน/ชุมชนจะได้รับการพัฒนาให้ดีขึ้น เห็นด้วยอยู่ในระดับมากรองลงมา คือ จะได้รับข้อมูลข่าวสารที่มีประโยชน์ต่อการดำรงชีวิต เห็นด้วยอยู่ในระดับมาก และเห็นด้วยต่ำสุด คือ จะได้รับการบริการที่ดีเมื่อไปติดต่อราชการ เห็นด้วยอยู่ในระดับมาก

2.3 ด้านการได้รับข้อมูลข่าวสารโดยภาพรวม พบว่าเห็นด้วยอยู่ในระดับปานกลาง เมื่อพิจารณารายข้อ พบว่าเห็นด้วยสูงสุด คือ จากสื่อมวลชน เช่น หนังสือพิมพ์ โทรทัศน์ฯ เห็นด้วยอยู่ในระดับมาก รองลงมา คือ การพบเห็นการทุจริตและประพฤติมิชอบในพื้นที่ฯ เห็นด้วยอยู่ในระดับปานกลาง และเห็นด้วยต่ำสุด คือ จากข้อมูลข่าวสารของทางราชการ เช่น หน่วยงานของรัฐ องค์กรปกครองส่วนท้องถิ่นฯ เห็นด้วยอยู่ในระดับปานกลาง

2.4 ด้านการสนับสนุนทางสังคมโดยภาพรวม พบว่าเห็นด้วยอยู่ในระดับปานกลางเมื่อพิจารณารายข้อ พบว่า เห็นด้วยสูงสุด คือ การสนับสนุนจากชุมชน เช่น การเป็นตัวแทนหรือผู้นำฯเห็นด้วยอยู่ในระดับมาก รองลงมา คือ การสนับสนุนจากครอบครัว ญาติ เพื่อนฯ เห็นด้วยอยู่ในระดับปานกลาง และเห็นด้วยต่ำสุด คือ การสนับสนุนจากทางราชการ เช่น ได้รับการอบรม ดูงานฯเห็นด้วยอยู่ในระดับปานกลาง

 3. ระดับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก โดยภาพรวม พบว่า มีส่วนร่วมอยู่ในระดับปานกลาง เมื่อพิจารณารายด้าน พบว่าการมีส่วนร่วมสูงที่สุด คือ การร่วมคิดวิเคราะห์สภาพปัญหา มีส่วนร่วมอยู่ในระดับมาก รองลงมา คือ การร่วมวางแผนงาน มีส่วนร่วม อยู่ในระดับปานกลาง และการมีส่วนร่วมต่ำสุด คือ การร่วมติดตามประเมินผล มีส่วนร่วมอยู่ในระดับปานกลาง โดยมีรายละเอียดในแต่ละด้าน ดังนี้

3.1 ด้านการร่วมคิดวิเคราะห์สภาพปัญหาโดยภาพรวม พบว่ามีส่วนร่วมอยู่ในระดับมาก เมื่อพิจารณารายข้อ พบว่า การมีส่วนร่วมสูงที่สุด คือ ทุกภาคส่วนและประชาชนทุกคนจะต้องมีส่วนร่วมในการแก้ไขปัญหาการทุจริตอย่างจริงจัง มีส่วนร่วมอยู่ในระดับมาก รองลงมาคือ การทุจริตทำลายโอกาสในการพัฒนาประเทศในทุกๆ ด้าน มีส่วนร่วมอยู่ในระดับมาก และการมีส่วนร่วมต่ำที่สุด คือ เคยพบเห็นการทุจริตและประพฤติมิชอบเกิดขึ้นในพื้นที่ เช่น การซื้อเสียง การรับสินบนฯ มีส่วนร่วมอยู่ในระดับมาก

3.2 ด้านการร่วมวางแผนงานโดยภาพรวม พบว่ามีส่วนร่วมอยู่ในระดับปานกลาง เมื่อพิจารณารายข้อ พบว่าการมีส่วนร่วมสูงที่สุด คือ เคยกระตุ้นชักชวนให้บุคคลอื่นเข้าร่วมวางแผน การป้องกันและตรวจสอบการทุจริตฯ มีส่วนร่วมอยู่ในระดับปานกลาง รองลงมา คือ เคยศึกษาวิธีการหรือแนวทางในการป้องกันและตรวจสอบการทุจริตฯจากคู่มือ หนังสือฯ มีส่วนร่วมอยู่ในระดับปานกลาง และการมีส่วนร่วมต่ำที่สุด คือ เคยเข้าร่วมวางแผนงานการป้องกันและตรวจสอบการทุจริตฯ มีส่วนร่วมอยู่ในระดับปานกลาง

3.3 ด้านการร่วมดำเนินงานโดยภาพรวม พบว่ามีส่วนร่วมอยู่ในระดับปานกลาง เมื่อพิจารณารายข้อ พบว่าการมีส่วนร่วมสูงที่สุด คือ เคยเผยแพร่ข้อมูลข่าวสารเกี่ยวกับการป้องกันฯ การทุจริต ให้บุคคลอื่นทราบ มีส่วนร่วมอยู่ในระดับปานกลาง รองลงมา คือ เคยชักชวนบุคคลอื่น เข้าร่วมกิจกรรมการป้องกันฯ การทุจริต มีส่วนร่วมอยู่ในระดับปานกลาง และการมีส่วนร่วมต่ำที่สุดคือ เคยบริจาคเงินหรือสนับสนุนวัสดุอุปกรณ์เพื่อใช้ในกิจกรรมการป้องกันฯ การทุจริต มีส่วนร่วมอยู่ในระดับปานกลาง

3.4 ด้านการร่วมติดตามประเมินผลโดยภาพรวม พบว่ามีส่วนร่วมอยู่ในระดับปานกลาง เมื่อพิจารณารายข้อ พบว่าการมีส่วนร่วมสูงที่สุด คือ เคยแจ้งเบาะแสหรือให้ข้อมูลข่าวสารแก่เจ้าหน้าที่ฯเมื่อพบเห็นพฤติกรรมการทุจริต มีส่วนร่วมอยู่ในระดับปานกลาง รองลงมาคือ เคยว่ากล่าวตักเตือนหรือป้องปรามเมื่อพบเห็นพฤติกรรมที่ส่อไปในทางทุจริตฯ มีส่วนร่วมอยู่ในระดับปานกลาง และการมีส่วนร่วมต่ำที่สุด คือ เคยเข้าร่วมติดตามตรวจสอบประเมินผลการบริหารงานขององค์การบริหารส่วนตำบลฯ มีส่วนร่วมอยู่ในระดับปานกลาง

 4. ข้อมูลปัญหาอุปสรรคในการมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก และข้อเสนอแนะ

 ปัญหาอุปสรรคเกี่ยวกับการมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก ดังนี้ 1) การไม่ให้ความสำคัญในการมีส่วนร่วมของประชาชนในการดำเนินงานขององค์การบริหารส่วนตำบลวังพิกุล2) การดำเนินงานด้านการป้องกันและตรวจสอบการทุจริตขององค์การบริหารส่วนตำบลวังพิกุลขาดข้อมูลที่ชัดเจนและไม่มีความต่อเนื่อง 3) การเผยแพร่ประชาสัมพันธ์การบริหารงานขององค์การบริหารส่วนตำบลวังพิกุล มีน้อยมากและไม่มีความต่อเนื่อง และมีข้อเสนอแนะดังนี้ 1) ควรมีการเผยแพร่ประชาสัมพันธ์การป้องกันการทุจริตให้มากขึ้น ทั่วถึง และต่อเนื่อง 2) ควรมีการตั้งคณะกรรมการป้องกันและตรวจสอบการทุจริตระดับตำบล 3) ควรให้ความสำคัญของการมีส่วนร่วมของประชาชนให้มากขึ้น

5. การทดสอบสมมติฐานการวิจัย

5.1 สมมติฐานข้อที่ 1 และวัตถุประสงค์การวิจัยข้อที่ 3 พบว่า ประชาชนที่ระดับการศึกษา และอาชีพ ต่างกัน การมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก แตกต่างกัน อย่างมีนัยสำคัญทางสถิติ สำหรับประชาชนที่ เพศ อายุ และสถานภาพการสมรส แตกต่างกัน การมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุลอำเภอวังทอง จังหวัดพิษณุโลก แตกต่างกัน อย่างไม่มีนัยสำคัญทางสถิติ

5.2 สมมติฐานข้อที่ 2 **และวัตถุประสงค์การวิจัยข้อที่ 4** พบว่า ปัจจัยด้านการได้รับข้อมูลข่าวสาร การสนับสนุนทางสังคม มีความสัมพันธ์เชิงบวก และปัจจัยด้านความรู้ มีความสัมพันธ์เชิงลบกับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล สำหรับปัจจัยด้านความหวัง มีความสัมพันธ์กับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบล วังพิกุล อย่างไม่มีนัยสำคัญทางสถิติ

**อภิปรายผลการวิจัย**

 จากการศึกษาการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก มีประเด็นที่จะนำมาอภิปราย เพื่อตอบวัตถุประสงค์ของการวิจัยครั้งนี้ ดังนี้

 อภิปรายตามวัตถุประสงค์ข้อที่ 1

 ระดับปัจจัยการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก ประชาชน มีความเห็นว่า ระดับปัจจัยการมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล โดยภาพรวมอยู่ในระดับมาก โดยมีปัจจัยในแต่ละด้านประกอบด้วย ด้านความรู้ อยู่ในระดับมาก คือ ความรู้ความเข้าใจเกี่ยวกับปัญหาการทุจริต ผู้กระทำการผลกระทบ และแนวทางในการแก้ไข เช่น การแก้ไขปัญหาการทุจริตต้องเริ่มจากการมีจิตสำนึกที่ดี มีความซื่อสัตย์สุจริตและการดำรงชีวิตแบบพอเพียง ผู้ที่กระทำการทุจริตสมควรได้รับการลงโทษอย่างหนัก และการทุจริตส่วนใหญ่เกิดจากผู้มีอำนาจ เช่น นักการเมือง ข้าราชการ และนักธุรกิจฯ อยู่ในระดับมาก ด้านความคาดหวัง ประชาชนมีความคาดหวังว่าจะได้รับการตอบสนองด้านต่างๆเช่น หมู่บ้าน/ชุมชนจะได้รับการพัฒนาให้ดีขึ้น จะได้รับข้อมูลข่าวสารที่มีประโยชน์ต่อการดำรงชีวิตและจะได้รับการบริการที่ดีเมื่อไปติดต่อราชการ อยู่ในระดับมาก ด้านการได้รับข้อมูลข่าวสาร อยู่ในระดับปานกลาง ข้อมูลข่าวสารทำให้ประชาชนได้รับรู้สถานการณ์ที่เกิดขึ้นในสังคมจากช่องทาง การสื่อสาร ได้แก่ จากสื่อมวลชน เช่น หนังสือพิมพ์ โทรทัศน์ฯ อยู่ในระดับมาก การพบเห็นการทุจริตและประพฤติมิชอบที่เกิดขึ้นในพื้นที่ อยู่ในระดับปานกลาง และจากข้อมูลข่าวสารของทางราชการ เช่น หน่วยงานของรัฐ องค์กรปกครองส่วนท้องถิ่นฯ และการสนับสนุนทางสังคม อยู่ในระดับปานกลาง คือ การได้รับการช่วยเหลือเกื้อหนุน ผลักดันจากองค์กรต่างๆ ได้แก่ การสนับสนุน จากชุมชน เช่น การเป็นตัวแทนหรือผู้นำฯ อยู่ในระดับมาก การสนับสนุนจากครอบครัว ญาติ เพื่อนฯอยู่ในระดับปานกลาง และการสนับสนุนจากทางราชการ เช่น ได้รับการอบรม ดูงานฯ อยู่ในระดับปานกลาง เป็นปัจจัยในการส่งเสริมสนับสนุนให้ประชาชนมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุลอำเภอวังทอง จังหวัดพิษณุโลก

 อภิปรายตามวัตถุประสงค์ข้อที่ 2

 ระดับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก โดยภาพรวม อยู่ในระดับปานกลาง ทั้งนี้ เนื่องจากการจัดการสาธารณประโยชน์ในประเทศไทยส่วนใหญ่ดำเนินการโดยภาครัฐ ภายใต้กฎ ระเบียบ หลักเกณฑ์ และการควบคุมของทางราชการ ประกอบกับการมีส่วนร่วมของประชาชนมีข้อจำกัดในหลายๆ ด้าน เช่น ความจำเป็นในการประกอบอาชีพ การดำเนินชีวิตประจำวัน ค่านิยมแบบอุปถัมภ์ และวัฒนธรรมดั้งเดิม การเกรงกลัวอิทธิพลของผู้มีอำนาจ เป็นต้น และการศึกษาครั้งนี้ พบว่าของประชาชนมีปัญหาอุปสรรคในการมีสวนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล  เช่น การไม่ให้ความสำคัญในการมีส่วนร่วมของประชาชนในการดำเนินงานขององค์การบริหารส่วนตำบลวังพิกุล การดำเนินงานด้านการป้องกันและตรวจสอบการทุจริตฯ ไม่มีข้อมูลที่ชัดเจนและไม่มีความต่อเนื่อง และการเผยแพร่ประชาสัมพันธ์การบริหารงานฯมีน้อยมากและไม่มีความต่อเนื่อง เป็นต้น ซึ่งสอดคล้องกับการศึกษาของ โกมินทร์ วังอ่อน (2552) พบว่า การมีส่วนร่วมของประชาชนในการจัดทำแผนชุมชน : กรณีศึกษาชุมชนแม่ข้าวต้ม อำเภอเมืองจังหวัดเชียงราย โดยภาพรวมอยู่ในระดับปานกลาง การศึกษาของ สุเทพ อินทร (2553) พบว่า การมีส่วนร่วมของประชาชนในการบริหารงานขององค์การบริหารส่วนตำบลแม่นาจร อำเภอแม่แจ่ม จังหวัดเชียงใหม่ โดยภาพรวม อยู่ในระดับปานกลาง และการศึกษาของ จันทร์เพ็ญ มีนคร (2554) พบว่า การมีส่วนร่วมของประชาชนในการจัดการขยะมูลฝอยของชุมชนตำบลบางนางลี่ อำเภออัมพวา จังหวัดสมุทรสงครามโดยภาพรวมอยู่ในระดับปานกลาง สำหรับการมีส่วนร่วมของประชาชนในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล อำเภอวังทอง จังหวัดพิษณุโลก ในแต่ละด้านปรากฏ ดังนี้

ด้านการร่วมคิดวิเคราะห์สภาพปัญหา  เป็นขั้นตอนแรกเริ่มของกระบวนการการมีส่วนร่วมของประชาชน เพื่อให้เกิดการรับรู้สภาพปัญหา สาเหตุ ผู้กระทำการ และผลกระทบจากการทุจริต เพื่อใช้เป็นข้อมูลพื้นฐานการมีส่วนร่วมในการป้องกันและตรวจสอบการทุจริตในการบริหารงานขององค์การบริหารส่วนตำบลวังพิกุล โดยภาพรวม มีส่วนร่วมอยู่ในระดับมาก โดยมีส่วนร่วมรายข้อ ดังนี้ การเคยพบเห็นการทุจริตและประพฤติมิชอบเกิดขึ้นในพื้นที่ เช่น การซื้อเสียง การรับสินบน ยาเสพติดฯ เคยได้รับรู้ข้อมูลข่าวสารเกี่ยวกับการทุจริตจากสื่อต่างๆ เช่น ข่าวสารของทางราชการ โทรทัศน์ หนังสือพิมพ์ ฯ โดยมีความเห็นร่วมกันว่าสาเหตุของการทุจริตของข้าราชการ พนักงาน และนักการเมือง เกิดจากการเห็นแก่ประโยชน์ส่วนตนมากกว่าประโยชน์ส่วนรวม การทุจริตในองค์การบริหารส่วนตำบลทำลายโอกาสในการพัฒนาประเทศในทุกๆ ด้าน ทั้งทางการเมือง เศรษฐกิจ และสังคม ทุกภาคส่วนและประชาชนทุกคนจะต้องมีส่วนร่วมในการแก้ไขปัญหาดังกล่าวอย่างจริงจัง อยู่ในระดับมาก

ด้านการร่วมวางแผนงาน โดยภาพรวมอยู่ในระดับปานกลาง โดยมีส่วนร่วมในการ ศึกษาแนวทางวิธีการในการป้องกันและตรวจสอบการทุจริตฯ จากคู่มือ หนังสือ เอกสาร หรือจากการฝึกอบรม การปรึกษาหารือ หรือขอคำแนะนำจากเจ้าหน้าที่ หรือหน่วยงานที่เกี่ยวข้อง การเสนอความคิดเห็น หรือข้อเสนอแนะสำหรับการวางแผน และการกระตุ้นโน้มน้าวชักชวนให้บุคคลอื่น เข้าร่วมวางแผนงานการป้องกันและตรวจสอบการทุจริตในการบริหารงานขององค์การบริหาร ส่วนตำบลวังพิกุล เห็นด้วยอยู่ในระดับปานกลาง เพื่อให้การวางแผนงาน กำหนดโครงการ และกิจกรรมในการบริหารงานขององค์การบริหารส่วนตำบลวังพิกุล ให้เป็นไปด้วยความถูกต้องชอบธรรมสอดคล้องกับความต้องการของประชาชนในพื้นที่

 ด้านการร่วมดำเนินงาน โดยภาพรวมอยู่ในระดับปานกลาง เป็นขั้นตอนการมีส่วนร่วมในการปฏิบัติงานตามแผนงาน โครงการและกิจกรรมที่ได้ร่วมกันกำหนดขึ้น เพื่อให้การบริหารงานขององค์การบริหารส่วนตำบลวังพิกุลเป็นไปตามระเบียบ หลักเกณฑ์ ขั้นตอนการปฏิบัติที่ถูกต้องโดยมีส่วนร่วมในการบริจาคเงินหรือสนับสนุนวัสดุอุปกรณ์การเข้าร่วมกิจกรรมตามแผนงาน/โครงการ การชักชวนบุคคลอื่นให้เข้าร่วมกิจกรรม การติดต่อประสานงานหรือขอความร่วมมือจากเจ้าหน้าที่หรือหน่วยงานที่เกี่ยวข้อง และการเผยแพร่ข้อมูลข่าวสารเกี่ยวกับการป้องกัน และตรวจสอบการทุจริตฯ ให้บุคคลอื่นทั้งภายในและภายนอกชุมชนทราบ อยู่ในระดับปานกลาง

**บรรณานุกรม**

กรกช วนกรกุล. (2556). บทความวิชาการ เรื่อง มาตรการป้องกันและปราบปรามการทุจริตในต่างประเทศ.  กรุงเทพมหานคร : มหาวิทยาลัยหัวเฉียวเฉลิมพระเกียรติ**.**

เกียรติขจร วัจนะสวัสดิ์. (2550). **การมีส่วนร่วมของประชาชนต่อการดำเนินนโยบายของรัฐบาลด้านการบริการจัดหางาน**. กรุงเทพมหานคร : กรมการจัดหางาน.

โกมินทร์ วังอ่อน. (2552). การมีส่วนร่วมของประชาชนในการจัดทำแผนชุมชน : กรณีศึกษาชุมชนแม่ข้าวต้ม อำเภอเมือง จังหวัดเชียงราย. วิทยานิพนธ์ศิลปศาสตรมหาบัณฑิตสาขายุทธศาสตร์การพัฒนา มหาวิทยาวิทยาลัยราชภัฏเชียงราย.

คะนึงนิจ ศรีบัวเอี่ยม. (2549).  **แนวทางการเสริมสร้างประชาธิปไตยแบบมีส่วนร่วมตามรัฐธรรมนูญแห่งราชอาณาจักรไทย พุทธศักราช 2540 : ปัญหา อุปสรรค และทางออก**. กรุงเทพ มหานคร : โรงพิมพ์ ธรรมดาเพลส.

จักรวัฒน์ ชินรัตน์. (2551). ปัจจัยที่มีผลต่อการประกอบอาชีพเพาะชำกล้าไม้ของเกษตรกรในพื้นที่จังหวัดพิษณุโลก. วิทยานิพนธ์วิทยาศาสตรมหาบัณฑิต  สาขาสิ่งแวดล้อมศึกษา มหาวิทยาลัยราชภัฏพิบูลสงคราม.

จันทร์เพ็ญ มีนคร. (2554).  รายงานการวิจัย เรื่อง การมีส่วนร่วมของประชาชนในการจัดการขยะมูลฝอยของชุมชนตำบลบางนางลี่ อำเภออัมพวา จังหวัดสมุทรสงคราม.กรุงเทพมหานคร : มหาวิทยาลัยราชภัฎสวนสุนันทา.

จีรวรรณ อินทรีย์สังวร. (2552). การมีส่วนร่วมของประชาชนเกี่ยวกับการจัดทำแผนพัฒนาสามปี : กรณีศึกษาองค์การบริหารส่วนตำบลโปร่งแพร่ อำเภอแม่ลาว จังหวัดเชียงราย. วิทยานิพนธ์รัฐประศาสนศาสตรหาบัณฑิต มหาวิทยาลัยราชภัฎเชียงราย.

ดนูนารถ จีนอนันต์. (2552). การมีส่วนร่วมทางการเมืองของประชาชนในเขตอำเภอเมืองจังหวัดอุตรดิตถ์. วิทยานิพนธ์รัฐประศาสนศาสตรหาบัณฑิต สาขาการบริหารและพัฒนาประชาคมเมืองและชนบท มหาวิทยาลัยราชภัฎอุตรดิตถ์.

ดวงปี คำปาน. (2553). การมีส่วนร่วมของประชาชนในการจัดทำแผนพัฒนาเทศบาลตำบลนิคมคำสร้อย อำเภอนิคมคำสร้อย จังหวัดมุกดาหาร. วิทยานิพนธ์ศิลปศาสตรมหาบัณฑิตสาขายุทธศาสต์การพัฒนา มหาวิทยาลัยราชภัฎอุบลราชธานี.

ถวิลวดี บุรีกุล. (2551). รายงานการวิจัย เรื่อง การมีส่วนร่วม : แนวคิด ทฤษฎี และกระบวนการ.กรุงเทพมหานคร : สถาบันพระปกเกล้า.

ถวิลวดี บุรีกุล. (2552). **พลวัตรการมีส่วนร่วมของประชาชน : จากอดีตจนถึงรัฐธรรมนูญแห่งราชอาณาจักรไทย พุทธศักราช 2550.** พิมพ์ครั้งที่ 1. กรุงเทพมหานคร : บริษัทเอ.พี. กราฟิค ดีไซน์ และการพิมพ์ จำกัด.

ธิดารัตน์ โชคสุชาติ. (2555). **รายงานการวิจัย เรื่อง**ศักยภาพของประเทศสมาชิกอาเซียน กับการปรับตัวของผู้ประกอบการไทย**.**กรุงเทพมหานคร : มหาวิทยาลัยหัวเฉียวเฉลิม พระเกียรติ**.**

ธีระยุทธ สุดเสมอใจ. (2553). ปัจจัยที่มีผลต่อการมีส่วนร่วมของประชาชนในการบริหารงานขององค์การบริหารส่วนตำบลบ้านตึก อำเภอศรีสัชนาลัย จังหวัดสุโขทัย. วิทยานิพนธ์รัฐประศาสนศาสตรมหาบัณฑิต สาขาการบริหารและพัฒนาประชาคมเมืองและชนบทมหาวิทยาลัยราชภัฎอุตรดิตถ์.

นวลน้อย ตรีรัตน์, สมคิด เลิศไพฑูรย์, โชติชัย เจริญงาม, ศิวรักษ์ ศิวารมย์, ภิญโญ ตันพิทยคุปต์,ตระกูล มีชัย และนพนันท์ วรรณเทพสกุล. (2546).  รายงานการวิจัย เรื่อง การมี ส่วนร่วมของประชาชนในการตรวจสอบการดำเนินงานขององค์การบริหารส่วนตำบล.กรุงเทพมหานคร : สำนักงาน ป.ป.ช..

นุกูล ชิ้นฟัก, วรลักษณ์ ลลิตศศิวิมล, วุฒิชัย สตันน๊อด และปณิดา บัวทอง. (2559). รายงานการวิจัย เรื่อง การมีส่วนร่วมของภาคประชาชนในกรุงเทพมหานคร กรณีศึกษาเขตหนองแขมและเขตลาดกระบัง ในการป้องกันและปราบปรามการทุจริตของสำนักงานคณะกรรมการป้องกันและปราบปรามการทุจริตแห่งชาติ. สงขลา : มหาวิทยาลัยหาดใหญ่.